Lippe Suomalainen

Liisi Marjatta ”Lippe” Suomalainen (o.s. Hokkanen; 28. kesäkuuta 1931 Viipuri – 20. marraskuuta 2023 HelsinkiKuolinilmoitus. Helsingin Sanomat 26.11.2023, s. B 27.) oli suomalainen kirjailija, laulaja ja näyttelijä.

Suomalainen valittiin 17. tammikuuta 1954 Miss Suomi -kilpailuissa perintöprinsessaksi ”Kansikuvatyttö”-tittelillä.

Monet Lippe Suomalaisen kirjat ovat omaeläkerrallisia muistelmateoksia, kuten Vuosi Karin kanssa (1982), Harkittua utopiaa (1985) ja vuonna 2009 ilmestynyt laaja omaeläkerta Elämässä kiinni. Hän on myös julkaissut romaanin Pilvisen poika (1992) ja novellikokoelman Kivenhalaajat (1988).

Lippe Suomalaisen puoliso oli pilapiirtäjä Kari Suomalainen, jonka kanssa hän avioitui vuonna 1955. Heidän lapsiaan ovat Petteri (s. 1955), Valtteri (1957–1995) ja Lilli (s. 1964).Mitä Missä Milloin: Kansalaisen vuosikirja 1988, s. 107. Helsinki: Otava, 1987. Lippe Suomalainen on kertonut avioliiton olleen vaikea hänen miehensä ajoittain runsaan alkoholinkäytön vuoksi, mutta toisaalta hän pääsi sen myötä tutustumaan moniin tunnettuihin taiteilijoihin ja poliitikkoihin.Suomalainen, Lippe: Elämässä kiinni, takakansiteksti. 

 Teokset 
 Vuosi Karin kanssa. Otava, 1982. 
 Harkittua utopiaa. Otava, 1985. 
 Kivenhalaajat. Otava, 1988. 
 Pilvisen poika: kertomus. Otava, 1992. 


 Lähteet 

Luokka:Suomalaiset kirjailijat
Luokka:Suomalaiset laulajat
Luokka:Suomalaiset näyttelijät
Luokka:Suomalaiset missit
Luokka:Vuonna 1931 syntyneet
Luokka:Vuonna 2023 kuolleet